סודות מדינה (סרט)

סודות מדינה (באנגלית: Official Secrets) הוא סרט דוקו-דרמה ומותחן פוליטי בריטי-אמריקאי משנת 2019, המבוסס על חייה של חושפת השחיתויות קתרין גאן שהדליפה לתקשורת תזכיר שמפרט כי ארצות הברית עקבה אחר דיפלומטים ממדינות שהיו אמורות להצביע על החלטה של האו"ם על הפלישה לעיראק. את הסרט ביים גאווין הוד, בעוד גאן גולמה על ידי קירה נייטלי. בסרט מככבים גם מאט סמית', מת'יו גוד, אדם בכרי, אינדירה ורמה וראלף פיינס.

הסרט הוקרן לראשונה בבכורה עולמית בפסטיבל הסרטים של סאנדנס ב-28 בינואר 2019 והוא שוחרר בארצות הברית ב-30 באוגוסט 2019, על ידי IFC Films, ובבריטניה ב-18 באוקטובר 2019, על ידי Entertainment One. הוא הוקרן בישראל במרץ 2020.

== תקציר עלילת הסרט ==
סיפורה האמיתי של עובדת GCHQ, קתרין גאן, שהדליפה תזכיר סודי שחשף פעולות ריגול בלתי חוקיות שבוצעו על ידי ארצות הברית של אמריקה, שבאמצעות הסוכנות לביטחון לאומי חיפשה מידע אודות דיפלומטים של האו"ם על מנת לסחוט אותם בהצבעה על החלטה ביחס לפלישה לעיראק בשנת 2003.<ref></ref><ref></ref>

== הפקה ==
הפרויקט היה בפיתוח מינואר 2016, כאשר האריסון פורד, אנתוני הופקינס, פול בטני, נטלי דורמר ומרטין פרימן נשקלו לקחת חלק בסרט, כאשר תחילת הצילומים יועדה לחודש מאי.<ref></ref> טהר רחים וג'יליאן אנדרסון לוהקו במהלך פסטיבל הסרטים הבינלאומי בברלין 2016.<ref></ref><ref></ref> עם זאת עד יוני 2017, הצילומים טרם החלו ואנדרסון הצהירה שהיא לא שמעה דבר על הפרויקט מאז שהועלה.<ref></ref>

כבר בינואר 2018, הפרויקט פותח מחדש, כאשר גאווין הוד נשכר לביים במקום ג'סטין צ'אדוויק, וקירה נייטלי ומאט סמית' לוהקו בפברואר, כאשר השחקנים הראשונים שלוהקו בעבר כבר לא היו מעורבים בסרט. בחודש מרץ, ראלף פיינס ומתיו גוד הצטרפו לצוות השחקנים, כאשר הצילומים החלו ב-12 במרץ 2018 ביורקשייר.<ref></ref><ref></ref><ref></ref><ref></ref> הצילומים נערכו בכפר בוסטון ספא ב-14 במרץ.<ref></ref> אינדירה ורמה, קונלת' היל וטמזין גרג הצטרפו להפקה למחרת.<ref></ref> הצילומים עברו למנצ'סטר ב-19 במרץ, ששימשה כלונדון בסרט.<ref></ref> הצילומים נערכו באפריל 2018 באולם סנט ג'ורג' בליברפול.<ref></ref>

== שחרור ==
הסרט הוקרן בבכורה עולמית בפסטיבל סאנדנס ב-28 בינואר 2019.<ref></ref> זמן קצר לאחר מכן, סרטי IFC רכשו את זכויות ההפצה האמריקאיות לסרט.<ref></ref> הוא שוחרר בארצות הברית ב-30 באוגוסט 2019.<ref></ref><ref></ref> ובבריטניה ב-18 באוקטובר 2019.<ref></ref> בישראל הסרט שוחרר להקרנות מסחריות במרץ 2020.

== ביקורת ==
באתר הביקורות Rotten Tomatoes, הסרט מחזיק בדירוג של 82% על סמך 107 ביקורות, עם דירוג ממוצע של 6.81 / 10.<ref></ref>

במאמר על הסרט ועל קתרין גאן, כתב סם חוסייני כי "בעקבות הכתבה הזו מההתחלה, אני מוצא שהסרט הזה הוא, לפי אמות מידה הוליוודיות, תיאור מדויק להפליא של מה שקרה עד היום - 'עד היום' מכיוון שהסיפור הרחב עדיין לא ממש נגמר".<ref></ref>

== קישורים חיצוניים ==
* 
* [https://www.edb.co.il/title/t0015718/ "סודות מדינה"], באתר אידיבי
* [https://www.seret.co.il/movies/s_movies.asp?MID=6661 "סודות מדינה"], באתר seret.co.il
* [https://www.lev.co.il/movies/סודות-מדינה/ "סודות מדינה"], באתר קולנוע לב
* 
=== ביקורת ===
* 

== הערות שוליים ==

קטגוריה:סרטים בריטיים משנת 2019
קטגוריה:סרטים אמריקאיים
קטגוריה:סרטי 2019
קטגוריה:סרטים באנגלית
קטגוריה:סרטי מתח אמריקאיים
קטגוריה:סרטי מתח בריטיים
קטגוריה:סרטים היסטוריים
קטגוריה:סרטים אנטי-מלחמתיים
קטגוריה:קהילת המודיעין האמריקאית בתרבות ובאמנות
קטגוריה:קהילת המודיעין הבריטית בתרבות ובאמנות
קטגוריה:סרטי בית משפט אמריקאיים
קטגוריה:עיתונות בקולנוע
קטגוריה:סרטי מלחמת עיראק
קטגוריה:סרטים אמריקאיים המבוססים על סיפור אמיתי
קטגוריה:סרטים בריטיים המבוססים על סיפור אמיתי